**PROGRAM**

**AKTIVNOSTI ZA DAN OBILJEŽAVANJA OPSADE SARAJEVA 1992.-1995.**

**ZA 2022. GODINU**

**Sarajevo, februar 2022. godine**

Na osnovu člana 3. stav 2. Odluke o Danu obilježavanja opsade Sarajeva 1992.-1995. („Službene novine Kantona Sarajevo“, broj 25/19) utvrđujem

**PROGRAM**

**AKTIVNOSTI ZA DAN OBILJEŽAVANJA OPSADE SARAJEVA 1992.-1995.**

**ZA 2022. GODINU**

1. **UVOD**

Odlukom o Danu obilježavanja opsade Sarajeva 1992.-1995. („Službene novine Kantona Sarajevo“, broj 25/19 ) propisano je da konačni Program aktivnosti za Dan obilježavanja opsade Sarajeva 1992.-1995. utvrđuje gradonačelnica Grada Sarajeva i predlaže Gradskom vijeću usvajanje Odluke o davanju saglasnost na Program aktivnosti za Dan obilježavanja opsade Sarajeva 1992. -1995. za narednu godinu. U izradi Programa aktivnosti za Dan obilježavanja opsade Sarajeva 1992.-1995. konsultovan je i Savjet gradonačelnice za Informativni centar o Međunarodnom krivičnom sudu za bivšu Jugoslaviju (u daljnjem tekstu: Informativni centar o MKSJ Sarajevo). Savjet gradonačelnice za Informativni centar o MKSJ Sarajevo održao je sjednicu dana 01.09.2021. godine i sačinio prijedlog aktivnosti za Dan obilježavanja opsade Sarajeva 1992.-1995. Uzimajući u obzir nadležnost Savjeta, utvrđenu potpisanim Memorandumom o razumijevanju između Međunarodnog krivičnog suda za bivšu Jugoslaviju i Grada Sarajeva za razvoj Informativnog centra Sarajevo („Službene novine Kantona Sarajevo“, broj 50/16), kao i njegov sastav, u Programu su uvaženi prijedlozi Savjeta.

**II RASPORED I OPIS AKTIVNOSTI ZA DAN OBILJEŽAVANJA OPSADE SARAJEVA 1992.-1995. ZA 2022. GODINU**

**Naziv aktivnost: Otvaranje izložbe Paul Lowe, pod nazivom izložba fotografija ,,Sarajevo pod opsadom“.**

**Lokacija:** Vijećnica Sarajevo

**Vremenski okvir:** 04.04.2022. godine   
**Satnica:** naknadno

**Učesnici aktivnosti:**delegacije Grada Sarajeva, strane delegacije, diplomatska predstavništva u BIH, delegacije, predstavnici različitih nivoa vlasti u BIH, predstavnici relevantnih udruženja, umjetnici, učenici i studenti.

**Obrazloženje: Fotografije iz serije „Sarajevo pod opsadom” fotografa dr. Paul Lowea svjedoče o strašnoj ratnoj svakodnevnici građana Sarajeva, ali i sveprisutnom duhu otpora.** Dr. Paul Lowe je nagrađivani fotograf i profesor fotografije na Univerzitetu umjetnosti u Londonu te šef odsjeka za magistarski program fotožurnalizma i dokumentarne fotografije na London Koledža za komunikologiju. Fotografije koje je dr. Paul Lowe snimio za vrijeme opsade bilježe svakodnevicu građana Sarajeva. One razotkrivaju dva dijela priče o opkoljenom Sarajevu. S jedne strane radi se o stradanju i neizvjesnosti koji su trajali gotovo četiri godine, a s druge strane to je priča o nevjerovatnoj hrabrosti, kreativnosti i opstanku života.

**Naziv aktivnosti:** **Organiziranje Međunarodne konferencije ,,30 godina poslije – Sarajevo“** **Panel diskusija (2 panela sa domaćim i inostranim novinarima)**

**Lokacija: Vijećnica**

**Vremenski okvir: 05.04.2022. godine**

**Satnica: od 13.00 do 17.00 sati**

**Učesnici aktivnosti:** Ključni ratni dopisnici koji su radili na rasvjetljivanu ratnih zločina, prikupljanju dokaza, video snimaka, fotografija, koji su bili svjedoci pred MKSJ I MRMKS, Predsjednik Mehanizma, sudija Carmel Agius, predstavnici Haškog tribunala (pravni eksperti), akademska zajednica, relevantna udruženja, diplomatska predstavništva, predstavnici različitih nivoa vlasti u BIH, studenti, istraživači.

Konferencija ima za cilj da okupi 50 i 100 ratnih dopisnika, akademika i predstavnika civilnog društva i predstavnika Udruženja žrtava rata iz BIH, Evrope i svijeta.

**Napomena:** Članovi Savjeta su jednoglasno usvojili prijedlog: prve godine pristupilo se izradi programa naučne konferencije na kojoj su panelisti biti ključni ratni dopisnici koji su radili na rasvjetljavanju ratnih zločina, prikupljanju dokaza, video snimaka, fotografija, te koji su bili svjedoci pred MKSJ I MRMKS. Pomenuti ratni reporteri su iskazali volju da dođu na naučnu konferenciju bez obzira na nepovoljnu epidemiološku situaciju. Uzimajući u obzir da postoji velika vjerovatnoća za dolazak predsjednika Mehanizma za međunarodne krivične sudove, sudije Carmel Agiusa i predstavnika Tribunala, možemo reći da je pomenuta konferencija sadržajno bogata te da će imati multidisciplinarni pristup navedenoj temi, uzimajući u obzir da će pored međunarodnih novinara i akademskih profesora sa Colege's Kingstona iz Londona, uključiti i domaće vrhunske novinare, akademsku zajednicu, udruženja žrtava i kulturnih radnika, koji će iz različitih aspekata govoriti o opsadi Sarajeva.

**Naziv aktivnosti: Organizovanje panel diskusije povodom, Dana obilježavanja opsade Sarajeva 1992.-1995.**

**Panel diskusija (inostrani novinari i Inicijativa mladih za ljudska prava)**

**Lokacija: Vijećnica  
Vremenski okvir: 05.04.2022. godine   
Satnica: 20:00 – 21:30 sati**

Moderatorica: Christiane Amanpour, novinarka

**Predložene teme razgovora**: Pomirenje i istina, uloga žena u mirovnoj tranziciji, uspostavljanje demokratije „stanje“ mira u BiH u kontekstu fluidne geopolitičke situacije u svijetu

**Napomena:** Panel konferencija će okupiti novinare, diplomatska predstavništva i mlade iz Crne Gore i Srbije koji će govoriti na temu pomirenja i tranzicijske pravde

**Naziv aktivnosti: Polaganje cvijeća na ključnim lokacijama stradanja civila u Sarajevu**

**Lokacija: Naknadno (utvrđuje Organizacioni odbor)**

**Vremenski okvir:** 05.04.2022. godine

**Satnica:** Naknadno (utvrđuje Organizacioni odbor)

**Učesnici aktivnosti:** Delegacije Grada Sarajeva, strane delegacije, delegacije općina u sastavu Grada, Kantona Sarajevo i ostalih nivoa vlasti te predstavnici relevantnih udruženja

**Napomena:** Ovo je protokolarna aktivnost i nije izmijenjena.

**Centralna manifestacija** se briše i neće biti organizovana, jer je sadržajno program bogat, stoga ne postoji potreba za organizacijom centralne manifestacije.

**III REALIZACIJA PROGRAMA I LOGISTIKA**

Za potrebe realizacije Programa formirat će se Organizacioni odbor koji će se potom podijeliti u timove koji će biti zaduženi za različite aktivnosti, uz obavezu koordiniranog djelovanja i održavanja zajedničkih sastanaka. Organizacioni odbor bit će zadužen, između ostalog, za: korespondenciju, organizaciju događaja, ishodovanje potrebnih dozvola, sačinjavanje listi učesnika, slanje poziva, protokolarne aktivnosti, provođenje potrebnih nabavki i sl.

Organizacioni odbor će biti ovlašten i da izvrši dodatno preciziranje lokacija, satnica, učesnika i zvanica.

Odsjek za informisanje (Press služba) Grada će komunicirati sa medijima i sačinjavati saopćenja i medijske najave.

Sve potrebne nabavke za realizaciju cjelokupnog Programa provodit će se u skladu sa važećim propisima.

**IV FINANSIJSKA SREDSTVA**

Za potrebe realizacije Programa potrebno je u Budžetu Grada Sarajeva za 2022. godinu planirati minimalno 50.000,00 KM. Grad će tražiti i dodatnu finansijsku podršku općina u sastavu Grada i ostalih nivoa vlasti u BiH.

**GRADONAČELNICA**

**Doc. dr. Benjamina Karić, s.r.**

**Broj:** 01/13-04-882/22

**Sarajevo**, 04.02.2022. godine